Елбасы “рақымшылық жасау туралы” заң жобасын ұсынды
"Елбасы “рақымшылық жасау туралы” заң жобасын ұсынды" | "https://abai.kz/post/47716"
TITLE: Елбасы “рақымшылық жасау туралы” заң жобасын ұсынды
URL: https://abai.kz/post/47716
META: "Елбасы “рақымшылық жасау туралы” заң жобасын ұсынды" | "https://abai.kz/post/47716"
DATE: 29.11.2016
AUTHOR(s): Абай-Ақпарат
TOTAL WORDS: 146
TEXT: Қазақстан Президенті Нұрсұлтан Назарбаев рақымшылық жасауды ұсынды, – деп хабарлайды Tengrinews.kz тілшісі. Мемлекет басшысы Конституцияның 61-бабының 1-тармағына сәйкес өз бастамасымен Парламент Мәжілісінің қарауына “Қазақстан Республикасы Тәуелсіздігінің жиырма бес жылдығына байланысты рақымшылық жасау туралы” заң жобасын енгізді. Бұл рақымшылық шарасы заң бұзған азаматтарға қатысты ізгілік актісі, мемлекет тарапынан мейірімділік пен сенім білдірудің көрінісі болып саналады. Қазақстан Тәуелсіздігінің 25 жылдығына орай Елбасы бастамашылық еткен заң жобасы негізінен азаматтардың әлеуметтік осал санаттарын, кәмелетке толмағандарды, жүкті әйелдерді, кәмелетке толмаған балалары бар әйелдерді, қарт адамдарды, мүгедектерді, сондай-ақ болмашы және ауыр емес қылмыс жасаған адамдарды қылмыстық жазадан босатуды көздейді. Сотталғандардың басқа да санаттарына қатысты рақымшылық олардың жасаған әрекетінің жеңіл-ауырлығын ескеріп, шектелген ауқымда және жіктелген түрде, сондай-ақ келтірген шығынды толық өтеген жағдайда қолданылады. Сондай-ақ, заң жобасы аса қауіпті қылмыс жасаған адамдарға рақымшылық жасауға тиым салады, бұл қылмыстық жағдайды қиындату қаупіне жол бермейді. Заң жобасын Парламент Палаталарында таныстыру Бас Прокурор Жақып Асановқа тапсырылды. Abai.kz
